RESOLUCIÓN conxunta do 27 de maio de 2005, da Secretaría Xeral da Consellería de Sanidade e da División de Recursos Humanos do Servizo Galego de Saúde, pola que se ordena a publicación do acordo subscrito pola Administración sanitaria e as organizacións sindicais UGT, CSI-CSIF, CEMSATSE, CC.OO. e CIG, polo que se regulan as condicións de traballo e retributivas do novo modelo de atención primaria, se crean postos de traballo de médicos de familia e diplomados de enfermaría en puntos de atención continuada e se revisan as contías das gardas para o persoal estatutario do Servizo Galego de Saúde.
CONSELLERÍA DE SANIDADE — III. OUTRAS DISPOSICIÓNS — 02/06/2005

No marco da mesa sectorial de negociación do persoal das institucións sanitarias do Sergas, após o proceso negociador, a Administración sanitaria e as organizacións sindicais UGT, CSI-CSIF, CEMSATSE, CC.OO e CIG acadaron o acordo polo que se regulan as condicións de traballo e retributivas do novo modelo de atención primaria, se crean postos de traballo de médicos de familia e diplomados de enfermaría en puntos de atención continuada e se revisan as contías das gardas para o persoal estatutario do Sergas, que foi asinado polos representantes da Consellería de Sanidade e as citadas organizacións sindicais o día 20 de abril de 2005.
O acordo anexo tivo lugar con base no disposto no artigo 35 da Lei 9/1987, do 12 de xuño, pola que se regulan os órganos de representación, determinación das condicións de traballo e participación do persoal ao servizo das administracións públicas, modificado pola Lei 18/1994, do 30 de xuño e de acordo co previsto no artigo 80 da Lei 55/2003, do 16 de decembro, do Estatuto marco de persoal estatutario dos servizos de saúde.
O contido do acordo é o que figura como anexo a esta resolución, que foi autorizado polo Consello
da Xunta de Galicia na súa reunión do día 12 de maio de 2005.
Para xeral coñecemento, de acordo co disposto no artigo 36 da Lei 9/1987, faise necesaria a súa publicación no Diario Oficial de Galicia.
Na súa virtude,
RESOLVEN:
Dispoñer a publicación do acordo polo que se regulan as condicións de traballo e retributivas do novo modelo de atención primaria, se crean postos de traballo de médicos de familia e diplomados de enfermaría en puntos de atención continuada e se revisan as contías das gardas para o persoal estatutario do Sergas.
Santiago de Compostela, 27 de maio de 2005.
Carlos Monclús Díez de UlzurrumIgnacio Lema Piñeiro
Secretario xeral da ConselleríaDirector xeral da División
de Sanidadede Recursos Humanos
do Sergas
ANEXO
No marco da mesa sectorial de negociación do persoal das institucións sanitarias do Sergas, após o proceso negociador seguido coas centrais sindicais integrantes dela, en diversas reunións mantidas ao longo deste ano 2004, a Administración sanitaria e as organizacións sindicais UGT, CSI-CSIF, CEMSATSE, CC.OO e CIG negocian con acordo a regulación das condicións de traballo e retributivas de persoal de urxencias en atención primaria, a creación de postos de traballo de médicos de familia e diplomados de enfermaría en PAC e a revisión das contías das gardas para o persoal do Sergas.
Coa entrada en vigor deste acordo, a Consellería de Sanidade proporá a modificación do primeiro parágrafo da disposición 5.3, a disposición 6, a disposición 8 e a disposición 9 do Decreto 172/1995, do 18 de maio, polo que se aproba o Plan de Urxencias Extrahospitalarias da Comunidade Autónoma de Galicia. Será efectiva naqueles ámbitos onde se proceda á execución da opción da voluntariedade para prestar servizos nos PAC. A voluntariedade para o resto dos ámbitos será efectiva coa execución da opción de voluntariedade neles. No Decreto 226/1996, do 25 de abril, polo que se regula o réxime retributivo do persoal das unidades e servizos de atención primaria, introdúcese na disposición 7 Complemento de produtividade punto 2 a) factor fixo, un complemento por intersubstitución.
Tendo en conta as dispoñibilidades organizativas e asistenciais concorrentes, os médicos de familia e diplomados en enfermaría de atención primaria viron modificada a súa prestación e reducidas as horas de gardas, con base no pacto sobre urxencias extrahospitalarias (DOG nº 44, do 2 de marzo de 2001), no cal se acordou a redución das horas obrigatorias en gardas. Por mor do pacto anterior, regú
lase neste acordo a declaración voluntaria de realización de gardas, tamén condicionada á garantía da asistencia sanitaria.
Derivado da necesidade estrutural de asistencia sanitaria que se presta á poboación en urxencias de atención primaria, a asistencia urxente que non se cubra con horas de garda voluntarias será prestada por postos de traballo específicos para PAC. Estes postos serán dotados nos cadros de persoal das xerencias de atención primaria. A creación destes postos permite a realización voluntaria de gardas polo persoal que presta servizos nas unidades e servizos de atención primaria; asemade garante a debida prestación á poboación.
A previsión de dotación de postos de traballo e prazas nos cadros de persoal nos anos 2005, 2006 e 2007, que se recolle neste acordo, supón un importantísimo incremento de recursos de persoal dedicados no sector sanitario ao nivel de atención primaria.
Canto ao réxime retributivo dos profesionais de unidades e servizos incorporarase nel un complemento de intersubstitución con cargo á produtividade fixa. O concepto retributivo complementario de intersubstitución ten por obxecto salvagardar a prestación ao usuario ante a indispoñibilidade de efectivos para cubrir substitucións programadas do cadro de persoal, por mor da ocupación que se prevé como consecuencia da importante dotación de persoal nas urxencias extrahospitalarias.
Revísanse tamén os valores das contías de gardas contidos nas ordes de confección de nóminas aplicables ao persoal do Sergas como incentivo á voluntariedade na realización de gardas polo cadro de persoal ante a presente situación de falta de profesionais. Prevese un incremento das contías de gardas para o persoal de primaria e especializada. Nesta norma, tal como se regula no acordo de concertación social sobre retribucións e condicións de traballo, do 22 de febreiro de 2001, recoñécese para o persoal non incluído no acordo anterior unha contía adicional de gardas por esta prestación en días de especial significación no Nadal.
Por razón da materia, que abrangue condicións de traballo e retributivas, e das competencias dos órganos, este documento foi negociado na mesa sectorial de persoal das institucións sanitarias do Sergas polos representantes da Administración sanitaria e as centrais sindicais UGT, CSI-CSIF, CEMSATSE, CC.OO e CIG con acordo unánime de todas as partes, celebrado de conformidade co artigo 35 da Lei 9/1987, do 12 de xuño, pola que se regulan os órganos de representación, determinación das condicións de traballo e participación do persoal ao servizo das administracións públicas e de acordo co previsto no artigo 80 da Lei 55/2003, do 16 de decembro, do Estatuto marco de persoal estatutario dos servizos de saúde.
Após os informes, consonte as normas vixentes para a súa eficacia, logo de aprobación polo Consello da Xunta de Galicia, por proposta da Consellería de Sanidade, as partes concertan o contido do acordo que se recolle a seguir.
Acordo polo que se regulan as condicións de traballo e retributivas do novo modelo de atención primaria, se crean postos de traballo de médicos de familia e diplomados de enfermaría en puntos de atención continuada e se revisan as contías das gardas para o persoal estatutario do Sergas.
Artigo primeiro.-Obxecto e ámbito.
Este acordo ten por obxecto e ámbito o seguinte:
1. No ámbito de atención primaria do Sergas: regular as condicións de traballo e retributivas do persoal que presta servizos de urxencias en atención primaria no Sergas, coa creación de postos de traballo en urxencias extrahospitalarias, declarar a opción de realización voluntaria de gardas polo persoal de atención primaria e crear un novo concepto retributivo para o persoal de atención primaria.
2. No réxime de gardas de atención primaria e atención especializada do Sergas: revisar as contías de gardas do persoal estatutario que realiza prestación de gardas de presenza física e localizada no ámbito de atención especializada e da atención primaria, e posibilitar a retribución adicional de garda por prestación en días de especial significación no Nadal.
Artigo segundo.-Normas xerais sobre creación de postos de puntos de atención continuada e condicións de traballo e retributivas do novo modelo de urxencias en atención primaria e opción de voluntariedade do persoal do cadro.
A nova organización das urxencias en atención primaria implica a creación de postos de traballo de médicos de familia e de diplomados en enfermaría en PAC, coa regulación que se contén no artigo terceiro.
Posibilítase a realización de gardas voluntarias, en xornada complementaria, nas condicións establecidas pola organización co fin de garantir a asistencia sanitaria, segundo se dispón no artigo cuarto.
No artigo quinto, establécense medidas retributivas específicas para atención primaria derivadas da aplicación da nova organización.
Artigo terceiro.-Creación de postos de traballo en urxencias extrahospitalarias.
Os cadros de persoal das institucións sanitarias do Sergas dotaranse coas prazas que se determinen, co obxecto de crear postos de traballo estables de médicos de familia e diplomados en enfermaría de PAC para prestación da atención urxente extrahospitalaria.
Os postos a crear serán adecuados ás necesidades asistenciais, con prestación dedicada á atención urxente no ámbito de primaria.
A prestación realizarase consonte o establecido nun plan de ordenación de recursos humanos específico para este ámbito da atención urxente. Será completado con programas funcionais relativos a atención continuada ou urxencias para realizar polas xerencias, responsables da súa xestión.
Os programas funcionais respectarán os criterios xerais e comúns para todos eles que se dispoñan no Plan de ordenación de recursos humanos.
Os profesionais que ocupen estes postos terán as condicións de traballo e retributivas contidas nesta disposición, sen prexuízo da aplicación das restantes normas reguladoras de condicións de traballo para o persoal do Sergas.
1. Condicións de traballo.
1.1. Horarios.
Partindo dos horarios actuais das unidades e servizos e PAC, os horarios e, consecuentemente, a xornada do postos de traballo nos PAC adaptaranse á organización do PAC, segundo resulte da planificación correspondente.
1.2. Xornada.
Con carácter xeral, a xornada de traballo nos PAC fíxase en 1.570 horas efectivas anuais de atención continuada que se realizarán en horario de PAC. Naqueles PAC en que os profesionais teñan a xornada asignada a partir das dez da noite en días laborais a xornada anual efectiva será de 1.430 horas.
A comisión de seguimento prevista no artigo oitavo deste acordo determinará os supostos de aplicación de xornada de 1.430 horas cando a xornada a realizar sexa maioritariamente de noite.
Posibilitarase aos médicos de familia e diplomados en enfermaría, nas condicións e cos límites en materia de xornada e descansos previstos na Lei 55/2003, do Estatuto marco de persoal estatutario dos servizos de saúde, a superación voluntaria da antedita xornada, combínese ou non coa realización de traballo no horario das unidades ou servizos de atención primaria. Esta prestación preverase nos programas funcionais das xerencias, que serán negociados cos representantes de persoal nas xuntas da área correspondente ou, se é o caso, comisións de centro.
1.3. Asistencia a cursos de formación.
Os médicos de familia e persoal diplomado en enfermaría que ocupen postos de urxencias extrahospitalarias poderán desfrutar de permisos para formación acreditada polos sistemas de acreditación da formación das profesións sanitarias, e as accións formativas incluídas no plan de formación continua das administracións públicas (Sergas, outras administracións públicas ou organizacións sindicais), cuxos programas estean relacionados coas funcións do seu posto de traballo, ou para capacitación profesional, cando a programación dos cursos sexa coincidente co horario de traballo. Por este motivo poderán solicitarse ata 28 horas ao ano.
Cando se exceda o límite de horas establecido, ou as materias non estean relacionadas coas funcións dos postos de traballo, os órganos directivos dos centros de xestión poderán facilitar a asistencia, cando as necesidades do servizo así o permitan.
1.4. Funcións.
As funcións serán as establecidas para cada categoría, aplicadas ás actividades que teñen encomendadas nos puntos de atención continuada no horario de traballo e xornada propia do posto en PAC, así como nos servizos en que se integren actividades preventivas, asistenciais, de promoción da saúde,
docente, investigadora, formación; en xeral, todas aquelas encamiñadas á mellora da atención dos doentes da área.
2. Retribucións.
Estes postos de traballo serán retribuídos única e exclusivamente cos conceptos retributivos seguintes establecidos neste número 2.
2.1. Retribucións de médicos de familia en postos de PAC novo modelo.
Serán as establecidas no cadro seguinte para o ano 2005:
2005
Soldo base
Comp. destino
Comp. específico
Incremento comp.
específico
Produtividade
fixa acordos
Adicional paga
extra
Total anual
Mensual
1.069,62
484,42
374,67
187,75
185,85
48,44
Anual
14.974,68
6.781,88
4.496,04
2.253,00
2.230,20
678,16
31.413,96
Nos anos 2006 e 2007 producirase un incremento de 1.115,4 euros anuais respectivamente no complemento específico, aboados en 12 mensualidades.
As contías anteriores, veranse incrementadas nas porcentaxes que se prevexan nas sucesivas leis de orzamentos coa finalidade de que no ano 2007 as retribucións se equiparen ás previstas no Decreto 226/1996 para un médico de familia de atención primaria sen asignación da produtividade variable derivada dos factores previstos no seu artigo 7 a).
Aplicaranse pola súa vez os incrementos previstos no acordo de mellora retributiva e profesional do persoal do Sergas do 1 de outubro de 2003 (DOG nº 232, do 28 de novembro) número 4.2.1 para os médicos de familia, pediatras e odontólogos de atención primaria.
Ademais das retribucións fixas e periódicas que se establecen, este persoal poderá participar de acordo co artigo 7 c) do Decreto 226/1996, nos obxectivos e programas prefixados polo Sergas coa correspondente asignación individual das contías derivadas do grao de cumprimento deles. Os obxectivos e o seu seguimento serán específicos da competencia profesional que se desenvolverá nos postos de traballo de urxencias extrahospitalarias. As contías e demais condicións de comportamento deste complemento serán as mesmas que as regras xerais mantidas para o resto do persoal facultativo de atención primaria.
2.2. Retribucións de diplomados de enfermaría en postos PAC novo modelo.
Serán as establecidas no cadro seguinte para o ano 2005:
2005
Soldo base
Comp. destino
Comp. específico
Produtividade fixa acordos
Adicional mpaga extra
Totais
Mensual
907,80
393,35
84,39
29,50
39,33
Anual
12.709,20
5.506,90
1.012,68
354,00
550,62
20.133,4
Nos anos 2006 e 2007 producirase un incremento de 1.012,68 euros anuais respectivamente no complemento específico, aboados en 12 mensualidades.
As contías anteriores veranse incrementadas nas porcentaxes que se prevexan nas sucesivas leis de orzamentos.
Aplicaranse pola súa vez os incrementos previstos no acordo de mellora retributiva e profesional do persoal do Sergas do 1 de outubro de 2003 (DOG nº 232, do 28 de novembro) número 4.2.2 para as enfermeiras e fisioterapeutas de atención primaria.
Ademais das retribucións fixas e periódicas que se establecen, este persoal poderá participar de acordo co artigo 7 c) do Decreto 226/1996 nos obxectivos e programas prefixados polo Sergas coa correspondente asignación individual das contías derivadas do grao de cumprimento deles. Os obxectivos e seguimento serán específicos da competencia profesional
que se desenvolverá nos postos de traballo de urxencias extrahospitalarias. As contías e demais condicións de comportamento deste complemento serán as mesmas que as regras xerais mantidas para o resto de persoal de enfermaría de atención primaria.
2.3. Complemento de produtividade por participación no traballo da unidade ou servizo.
Créase este complemento de produtividade destinado a retribuír a participación polo persoal que ocupa posto de PAC de novo modelo no traballo ordinario da unidade ou servizo, fóra do horario do PAC, como prestación complementaria da xornada, cuxa contía se determinará en función das horas realizadas nas condicións anteriores, co seguinte prezo hora:
Médico de familia en PAC
Diplomado en enfermaría e PAC
Ano 2005: 21,30 A
Ano 2005: 13,95 A
Ano 2006: 23,53 A
Ano 2006: 15,41 A
A partir do ano 2007 a contía prevista para o ano 2006 verase incrementada coas porcentaxes que se prevexan nas sucesivas leis de orzamentos.
2.4. Complemento de atención continuada por día de especial significación.
Créase a retribución adicional ao salario ordinario da xornada de PAC novo modelo destinado exclusivamente a retribuír a realización de xornada os días 24, 25 e 31 de decembro e 1 e 6 de xaneiro. Para xerar o dereito á retribución deberá prestar servizos efectivos de presenza física ou localizadas nalgún dos días de especial significación: 24, 25 e 31 de decembro e 1 e 6 de xaneiro. Percibirá a retribución correspondente ao módulo A/hora de garda previsto para a categoría correspondente no concepto de gardas, segundo se determina nas normas anuais de confección de nóminas de persoal da Administración pública de Galicia.
Complemento de atención
continuada por día de especial
significación decembro 2005
Valor módulo A/hora
presenza física
Valor módulo A/hora
localizada
Persoal facultativo de urxencias extrahospitalarias
14,63
7,31
Diplomados en enfermaría de urxencias extrahospitalarias
10,84
5,41
3. Adaptación dos cadros de persoal a prazas de novo modelo.
As modificacións dos cadros de persoal dos centros, coa incorporación das prazas en cada área sanitaria, serán levadas a efecto polo Sergas progresivamente nos anos 2005, 2006 e 2007.
No ano 2005, as modificacións dos cadros de persoal serán nas condicións do artigo sétimo. As modificacións do ano 2006, levaranse a cabo de xuño a decembro, con un mínimo dun cincuenta por cento do novo modelo pendente. No ano 2007, efectuaranse de xaneiro a xuño, nos restantes ámbitos de PAC que queden pendentes, ata completar o cento por cento dos PAC actuais.
A partir desa previsión e cara ao futuro, as prazas que se determinen derivadas das necesidades de servizo dos centros que teñan por obxecto a prestación urxente nos PAC terán que ser configuradas conforme o novo modelo que se deseñe neste acordo ou norma que o substitúa.
3.1. Nos PAC piloto e nos recollidos neste acordo.
Nos 16 PAC piloto postos en marcha no mes de decembro de 2004 e 1 de marzo de 2005, así como os 35 previstos no artigo sétimo punto 2 deste acordo, aplicaránselles as condicións desta norma, en coordinación coa toma de posesión derivada da OPE extraordinaria no ano 2005.
Na medida en que se vaian dotando as prazas, consonte o número que dispoña a División de Recursos Humanos, os vínculos de PAC piloto por servizo determinado neses PAC rematará, transformando o vínculo piloto anterior nun vínculo de interinidade en posto vacante de PAC.
3.2. Nos PAC restantes.
Para os restantes ámbitos de PAC non incluídos como pilotos segundo se determina no punto 3.1 anterior, a aplicación de condicións de traballo de novo modelo acordadas nesta norma, así como a dotación de prazas nos cadros de persoal das xerencias, realizaranse de acordo co disposto no número 3 deste artigo terceiro.
A concreción de PAC e as datas de execución serán determinadas pola División de Recursos Humanos do Sergas, por proposta da División de Asistencia Sanitaria, logo de negociación no seo da mesa sectorial.
3.3. Porta de entrada ao sistema para médicos de familia.
A vinculación en PAC será a porta de entrada habitual dos profesionais médicos de familia no sistema sanitario do Sergas que se contemplará na regulación de selección temporal futura.
O acceso inicial a estes postos de PAC posibilitará, de acordo coas normas de selección temporal, o acceso a postos de traballo de prestación asistencial completa ou ordinaria.
4. Servizos prestados en nomeamentos de atención continuada.
Os servizos prestados en nomeamentos de atención continuada ou gardas no Sergas, sexan ou non baixo as condicións de alta continuada para cotización á Seguridade Social, computaranse co criterio de equivalencia de 30 días ou un mes por cada 130 horas traballadas, ou a parte proporcional que corresponda á fracción.
Este criterio será recollido nos futuros baremos na parte de servizos prestados ou experiencia profesional nos procesos de selección, fixa e temporal, ou provisión convocados polo Sergas.
Artigo cuarto.-Opción para a realización voluntaria de gardas en unidades e servizos de atención primaria.
O persoal médico de familia e diplomado en enfermaría poderá facer voluntariamente gardas mediante un procedemento de opción, sen horas obrigatorias, nos ámbitos de atención urxente extrahospitalaria que se determinen e nas condicións básicas previstas neste acordo e as que se diten no seu desenvolvemento.
O procedemento de opción e as condicións dela serán regulamentadas mediante instrucións da División de Recursos Humanos do Sergas, logo de negociación no seo da comisión de seguimento deste acordo. As condicións e procedemento poderán coincidir
coas previstas para PAC piloto ou ser obxecto de modificación após a negociación.
1. Ámbito de aplicación.
A voluntariedade será aplicable para o persoal médico de familia e diplomado en enfermaría das unidades e servizos de cadro de persoal de atención primaria, nas condicións que se establezan nas instrucións citadas.
2. Condicións da opción.
A opción será realizada polo profesional de xeito expreso, para a súa realización en xornada complementaria á ordinaria, sempre que así o permitan as necesidades asistenciais, consonte a organización prevista nos programas funcionais de cada área sanitaria, nos ámbitos determinados pola División de Asistencia Sanitaria.
A opción voluntaria para a realización de gardas manifestada polo profesional poderá ser revertida pola Administración de maneira excepcional, motivada e con carácter temporal, logo de informe á xunta de área ou, se é o caso, comisión de centro, perante a necesidade de dar cobertura á asistencia sanitaria normal nalgún ámbito.
3. Contido da opción de voluntariedade.
Os requisitos, procedemento, ámbitos, prazos especiais e posible reversión conforman o exercicio da opción de voluntariedade e serán determinados polos órganos competentes do Sergas mediante instrucións, previamente negociadas no seo da comisión de seguimento deste acordo.
Os programas funcionais das xerencias recollerán mecanismos que posibiliten o exercicio da solicitude da reversión da opción voluntaria manifestada polo profesional, así como tamén que esta opción poida realizarse fóra dos prazos establecidos, en situacións especiais que se concreten, sempre condicionada ás necesidades asistenciais.
4. Efectos.
4.1 O persoal médico de familia e diplomado en enfermaría que pertenzan ao cadro de persoal dos ámbitos das unidades e servizos non contemplados no punto 4.2, poderán optar pola realización de gardas en urxencias extrahospitalarias cando se produza a incorporación de profesionais procedentes da execución da OPE extraordinaria, prevista para o mes de novembro de 2005, nas condicións que se regulen a través de instrucións da División de Recursos Humanos, logo de negociación no seo da comisión de seguimento deste acordo.
O exercicio desta opción no ano 2005 realizarase con anterioridade ou no mes seguinte ao último día de prazo da toma de posesión. Os programas funcionais das xerencias realizaranse e negociaranse no seo das xuntas de área ou, se é o caso, comisións de centro, dentro do mes seguinte ao prazo anterior, unha vez
coñecida a voluntariedade. Esta voluntariedade terá que facerse efectiva no prazo máximo dun mes desde a aprobación do programa funcional.
4.2. A opción de voluntariedade para os médicos de familia e diplomados en enfermaría do cadro de persoal das unidades e servizos do artigo sétimo parágrafo 2 deste acordo nos 35 PAC formalizarase con aplicación dos criterios do pacto publicado por Resolución do 29 de outubro de 2004 de creación de postos de traballo de médicos de familia e diplomado en enfermaría nos PAC piloto (DOG nº 218, do 9 de novembro), así como das instrucións que se diten.
A opción xeral non volverá a ofertarse neses ámbitos de PAC nin nos 16 PAC piloto, sen prexuízo das opcións individuais que poidan exercerse por mor da organización no PAC.
As instrucións que se diten relativas á opción de voluntariedade do artigo cuarto parágrafo 3 terán en conta esta premisa no seu contido regulador.
Artigo quinto.-Complemento salarial de intersubstitución
A Consellería de Sanidade impulsará e propoñerá a modificación das retribucións previstas no Decreto 226/1996, para engadir un complemento con cargo ao complemento de produtividade fixa, aplicable ao persoal médico de familia e diplomado en enfermaría de atención primaria. Este concepto retribúe singularidades na prestación derivadas do novo modelo de organización das urxencias de atención primaria.
1. Retribución complementaria por intersubstitución.
1.1. Créase con cargo ao complemento de produtividade fixa da disposición sétima punto dous a) do Decreto 226/1996, polo que se regula o réxime retributivo do persoal das unidades e servizos de atención primaria, do 25 de abril a modalidade J.-Complemento de intersubstitución por prestación de traballo motivada pola ausencia de profesionais da unidade.
1.2. Este complemento de intersubstitución ten por finalidade retribuír a prestación de servizos dos médicos de familia, pediatras, odontólogos, diplomados en enfermaría e fisioterapeutas das unidades e servizos de cadro de persoal que atendan a cota de pacientes adscritos a outros profesionais da mesma categoría e unidade, ausentes, non substituídos por persoal temporal ou por persoal de PAC, por causa de vacacións, permiso matrimonial, ou días de libre disposición.
Tamén, aquelas ausencias non substituídas derivadas de incapacidade temporal, nos supostos previstos na lexislación de Seguridade Social, así como tamén derivada de suspensión con dereito a reserva, nos supostos previstos na Lei de conciliación da vida familiar e laboral das persoas traballadoras, que teñan unha duración superior a 15 días.
1.3. A contía do complemento calcúlase para médicos de familia, co importe que resulte de dividir a contía media día do factor fixo de produtividade nas modalidades A á G, prevista no artigo 7 do Decreto 226/1996, entre o número de profesionais que realicen a prestación substituída, descontando os ausentes.
1.4. Para diplomados en enfermaría calcúlase co resultado de dividir o número de cartillas asignadas á unidade entre os profesionais dela, excluídos os ausentes. Aboarase soamente a diferenza que se produza de existir salto de tramo.
1.5. A dirección da División de Recursos Humanos do Sergas ditará instrucións de aboamento e do procedemento de aplicación na nómina, logo de tratamento na comisión de seguimento. As instrucións comprenderán a forma de cálculo para pediatras, odontólogos e fisioterapeutas. As instrucións determinan as datas de efectos.
1.6. Esta retribución só será efectiva cando as ditas ausencias non sexan cubertas por persoal temporal ou persoal de PAC e sempre que supoña asignación real de pacientes.
Artigo sexto.-Revisión da contía da garda e retribución adicional por prestación en días de especial significación.
1. Incremento da retribución por gardas.
Establécese un incremento de 2 A/hora por garda de presenza física e a parte proporcional correspondente na localizada, para o persoal estatutario facultativo de atención primaria e especializada e diplomado en enfermaría de atención primaria con efectos do 1 de maio de 2005.
Para os diplomados en enfermaría de equipamentos de transplantes, perfusión, hemodinámica e histoloxía incrementase o valor hora na mesma proporción, por valor de 1 euro hora para o cálculo do valor do módulo de prestación de servizos de presenza física e o 50% para a localizada.
Fíxase idéntica suba para o mes de maio de 2006 e de 2007 cos mesmos efectos.
Valor en maio 2005 das gardas:
Maio 2005
Presenza física
17 horas
Presenza física
24 horas
Localizada
17 horas
Localizada
24 horas
Persoal facultativo de atención especializada
248,74
351,17
124,36
175,57
Maio 2005
Valor módulo 67 horas
mes presenza física
Valor módulo 134 horas
mes localizada
Diplomados en enfermaría de equipamentos de transplantes, perfusión, hemodinámica e histoloxía
421,33
421,33
Maio 2005
Valor módulo A/hora
presenza física
Valor módulo A/hora
localizada
Persoal facultativo de urxencias extrahospitalarias
14,63
7,32
Diplomados en enfermaría de urxencias extrahospitalarias
10,84
5,41
2. Retribución adicional pola prestación de gardas nos días de especial significación.
2.1. Requisitos.
Procederá o aboamento do complemento adicional por gardas pola prestación efectiva de gardas de presenza física ou localizada nos días seguintes: 24, 25 e 31 de decembro e 1 e 6 de xaneiro.
2.2. Ámbito.
Será de aplicación ao persoal estatutario facultativo e diplomado en enfermaría de atención primaria e facultativos especialistas de atención especializada, que teñan un nomeamento fixo ou temporal nas institucións sanitarias do Sergas e cuxas retribucións deriven do Real decreto lei 3/1987, do 11 de setembro, e realicen a prestación nestas condicións. No ámbito inclúese o persoal con nomeamento para gardas médicas ou atención continuada en urxencias extrahospitalarias.
2.3. Condicións e efectos.
O complemento adicional consistirá nunha retribución de igual contía que a prevista para cada tipo de prestación en módulos ou horas de gardas de presenza física, localizada ou mixta, segundo se determina nas normas anuais de confección de nóminas do persoal da Administración pública de Galicia. Esta retribución terá efectos desde decembro de 2004.
Módulo adicional día especial 2004
Presenza física
17 horas
Presenza física
24 horas
Localizada
17 horas
Localizada
24 horas
Persoal facultativo de atención especializada
210,46 A
297,12 A
105,23 A
148,56 A
Módulo adicional xaneiro 2005
Presenza física
17 horas
Presenza física
24 horas
Localizada
17 horas
Localizada
24 horas
Persoal facultativo de atención especializada
214,71 A
303,12 A
107,44 A
151,68 A
Módulo adicional decembro 2005
Presenza física
17 horas
Presenza física
24 horas
Localizada
17 horas
Localizada
24 horas
Persoal facultativo de atención especializada
248,71 A
351,12 A
124,44 A
175,68 A
Módulo adicional hora 2004
Valor módulo A/hora
presenza física
Valor módulo A/hora
localizada
Persoal facultativo de urxencias extrahospitalarias
12,38
6,19
Diplomados en enfermaría de urxencias extrahospitalarias
8,67
4,32
Módulo adicional hora xaneiro 2005
Valor módulo A/hora
presenza física
Valor módulo A/hora
localizada
Persoal facultativo de urxencias extrahospitalarias
12,63
6,32
Diplomados en enfermaría de urxencias extrahospitalarias
8,84
4,41
Módulo adicional hora decembro 2005
Valor módulo A/hora
presenza física
Valor módulo A/hora
localizada
Persoal facultativo de urxencias extrahospitalarias
14,63
7,32
Diplomados en enfermaría de urxencias extrahospitalarias
10,84
5,41
Artigo sétimo.-Réxime de posta en marcha do novo modelo.
1. Réxime xurídico aplicable ao persoal de PAC.
Mentres non se proceda á aplicación das condicións de traballo e retributivas de novo modelo recollidas neste acordo, o réxime xurídico e retributivo aplicable ao persoal que preste servizos nos PAC será o contido no acto publicado por Resolución do 29 de outubro de 2004, de creación de postos de traballo de médicos de familia e diplomados en enfermaría en PAC piloto (DOG nº 218, do 9 de novembro).
2. Ampliación de PAC piloto.
2.1. Formalizaranse as opcións de voluntariedade mediante instrucións da División de Recursos Humanos. Ao persoal que se vincule aplicaránselle as condicións de traballo baixo a modalidade A das recollidas no pacto publicado por Resolución do 29 de outubro de 2004 de creación de postos de traballo de médicos de familia e diplomado en enfermaría nos PAC piloto (DOG nº 218, do 9 de novembro), sen prexuízo de que voluntariamente poidan ampliar a súa xornada de xeito regrado, sen menoscabo da necesaria garantía asistencial, coas retribucións correspondentes, previstas no pacto citado sobre PAC piloto nas unidades e servizos dos ámbitos seguintes:
* Provincia da Coruña.
Xerencia de Atención Primaria da Coruña: PAC de Arteixo, PAC de Culleredo, PAC da Laracha, PAC de Ponteceso, PAC de Sada, PAC de Vimianzo, PAC Oleiros e PAC de Carballo
Xerencia de Atención Primaria de Santiago: PAC de Boiro, PAC de Noia, PAC de Ordes, PAC de Padrón, PAC de Rianxo, PAC de Ribeira e PAC da Pobra do Caramiñal, PAC de Santa Comba
Área Sanitaria de Ferrol: PAC de Narón, PAC das Pontes, PAC de Pontedeume
* Provincia de Lugo.
Xerencia de Atención Primaria de Lugo: PAC do Corgo, PAC de Guitiriz, PAC de Guntín, PAC de Lugo, PAC de Sarria, PAC de Vilalba, PAC de Outeiro de Rei
* Provincia de Ourense.
Xerencia de Atención Primaria de Ourense: PAC da Pobra de Trives, PAC de Viana do Bolo, PAC de Castro Caldelas
* Provincia de Pontevedra.
Xerencia de Atención Primaria de Vigo: PAC de Redondela, PAC de Moaña e PAC da Guarda
Xerencia de Atención Primaria de Pontevedra: PAC de Lalín, PAC de Vilagarcía, PAC de Sanxenxo
As ofertas de voluntariedade que se formalicen neses ámbitos conformarán as horas reservadas á voluntariedade neses PAC.
A voluntariedade exercida nos ámbitos de PAC piloto actuais e os citados condicionarán o exercicio futuro da voluntariedade dos profesionais que vaian prestar servizos neses PAC, tanto para o persoal de nova incorporación como para os supostos de reversión, polo que, con carácter xeral, non volverán a ofertarse.
Os aspirantes seleccionados para a cobertura das horas non cubertas con persoal voluntario que subscriban os vínculos de PAC piloto neses ámbitos terán prioridade na selección para a cobertura da praza de PAC no momento en que esta se cree nos cadros de persoal correspondentes, nos termos recollidos no artigo terceiro parágrafo 3.
2.2. A relación anterior poderá verse ampliada ou modificada. Neste suposto, a nova proposta levarase á comisión de seguimento deste acordo, para posteriormente tramitarse a través dos programas funcionais das xerencias correspondentes.
3. Nomeamentos temporais.
3.1. Tipos de vínculos para todos os PAC.
1.1. A cobertura de atención continuada de todos os PAC incluídos neste acordo, sexan ou non pilotos, realizarase mediante a modalidade de nomeamento temporal fóra de cadro por servizo determinado. Nos PAC do anexo I terán por causa a posta en marcha de novo modelo, baixo a modalidade A recollida no pacto publicado por Resolución do 29 de outubro de 2004 de creación de postos de traballo de médicos de familia e diplomado en enfermaría nos PAC piloto (DOG nº 218, do 9 de novembro), coa posibilidade de que voluntariamente poidan aumentar a súa xornada, sen menoscabo da necesaria garantía asistencial.
O resto terá por causa a cobertura de atención continuada ou gardas no ámbito correspondente, baixo a modalidade C das recollidas no pacto anteriormente citado. Estará vixente ata a opción de voluntariedade do cadro de persoal, coa eliminación das gardas obrigatorias, prevista coa incorporación da oferta de emprego extraordinaria en curso.
Os vínculos serán retribuídos cos correspondentes códigos orzamentarios creados para PAC piloto, coas condicións previstas no pacto regulador destes.
1.2. Os postos de PAC piloto xa constituídos e dos 34 previstos neste acordo, sen prexuízo dos que se puidesen ampliar, terán carácter estrutural, polo que no seu momento serán transformados en nomeamentos interinos, coa dotación da praza correspondente ao posto de PAC, de mantérense as condicións estruturais que dan lugar ao vínculo. A selección rexerase polo disposto no punto seguinte.
3.2. Oferta de selección temporal.
1.1. Realizarase unha única oferta de selección para formalizar os vínculos anteriores. Nela distinguiranse as ofertas que corresponden aos PAC piloto ampliados do resto.
A oferta será conxunta, ben que a vinculación se realizará en dúas fases. Nunha primeira fase os 35 piloto e nunha segunda o resto, dado que a primeira está condicionada ao exercicio da opción de voluntariedade.
1.2. Informarase os aspirantes que os PAC piloto do punto 2 do artigo sétimo teñen garantías de estabilidade e verán aplicado o novo modelo deste acordo previsiblemente no mes de novembro.
1.3. No resto de PAC informarase os profesionais que opten que previsiblemente no mes de novembro, con ocasión da toma de posesión da OPE, se exercerá a voluntariedade neses ámbitos, e poderán verse revisados o número de vínculos e profesionais seleccionados con respecto ás listaxes de selección actualmente vixentes, adoptándose os criterios de cesamento e recolocación, se é o caso, no seo da comisión de seguimento deste acordo.
1.4. As xerencias ofertarán os vínculos pola orde da lista especial de urxencias extrahospitalarias para cobertura de longa duración elaborada segundo a convocatoria ordinaria formalizada no mes de xuño de 2004, cos criterios fixados no pacto de selección temporal e os ditados no seu desenvolvemento. As vinculacións que resulten implicarán o remate das vinculacións de atención continuada con alta continuada neses ámbitos, pola causa prevista no número 2 da Resolución do 6 de agosto de 2004, publicada no DOG nº 160, do 18 de agosto, pola que se acorda dar publicidade aos acordos acadados no seo da comisión de seguimento de urxencias extrahospitalarias.
4. Réxime de gardas.
Nos ámbitos dos PAC non incluídos na relación de 35 PAC do parágrafo 2 desta disposición manterán o actual réxime de gardas obrigatorias e voluntarias. Sen prexuízo do anterior, poderán reducirse os tramos de horas obrigatorias de gardas, logo de negociación das xerencias coas xuntas de área ou comisións de centro, e sempre que se dispoña de horas para asignar ao persoal en postos de PAC para completar a xornada de 1.624.
Artigo oitavo.-Comisión de seguimento.
1. Para cuestións que se susciten na aplicación e interpretación deste acordo e demais previstas nas disposicións, constituirase unha comisión en que participarán representantes designados pola Administración sanitaria e das organizacións sindicais da mesa sectorial.
Así mesmo, serán tratadas previamente no seo de dita comisión as instrucións de desenvolvemento nesta materia que diten os órganos competentes.
2. En especial realizarase un seguimento da intersubstitución en aplicación do artigo quinto. O seguimento ten por obxecto establecer criterios obxectivos de intersubstitución que garantan a presenza necesaria para cubrir a totalidade da carteira asistencial dos servizos, unidades e PAC de atención primaria.
3. Os criterios e a fórmula de cálculo de intersubstitución fixados para o persoal diplomado en enfermaría poderán ser revisados no seo desta comisión, previas as autorizacións preceptivas.
4. Así mesmo, a comisión de seguimento realizará a análise e estudo para a conversión dos actuais celadores en PSX após a resolución da fase de provisión da OPE extraordinaria.
Artigo noveno.-Desenvolvemento.
Corresponde ás divisións de Asistencia Sanitaria e de Recursos Humanos do Sergas o desenvolvemento mediante instrucións das materias contidas neste acordo que faciliten a súa aplicación.
Disposicións adicionais
Primeira.-A revisión de postos en PAC que impliquen incremento ou amortización de prazas, así como modificación de horarios, realizarase a través de programas funcionais das xerencias correspondentes, logo de negociación nese ámbito coas comisións de centro ou xuntas de área.
Segunda.-O previsto neste acordo sobre dotación de prazas estará condicionado ás medidas que impliquen un réxime organizativo distinto ao previsto naqueles centros situados en localidades que dispoñan de hospital, após o proceso negociador correspondente.
Terceira.-O persoal de urxencias de atención primaria non integrado ata esta data, poderá integrarse nas prazas que se transformen de novo modelo de atención primaria.
Cuarta.-Aplicaráselle ao persoal de xestión e servizos de PAC que realice traballo a quendas a xornada prevista no acordo de concertación social.
Por outra banda, no seo da comisión de seguimento realizarase unha revisión das actuais dotacións de persoal non sanitario nos PAC.
Quinta.-A Consellería de Sanidade proporá a modificación das normas contidas nos decretos 226/1996, do 25 de abril, sobre réxime retributivo de atención primaria e no Decreto 172/1995, do 18 de maio, polo que se aproba o Plan de urxencias extrahospitalarias, que resultan afectadas ou modificadas polo contido deste acordo.
Sexta.-Este acordo remitirase á oficina pública a que fai referencia a Lei orgánica 11/1985, de liberdade sindical.
Disposición derradeira
Este acordo entrará en vigor o día seguinte ao da súa publicación no Diario Oficial de Galicia.